CELEX: 62014TN0722
Language: mt
Date: 2014-10-13 00:00:00
Title: Kawża T-722/14: Rikors ippreżentat fit- 13 ta’ Ottubru 2014 – PRIMA vs Il-Kummissjoni

22.12.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 462/27
            
         Rikors ippreżentat fit-13 ta’ Ottubru 2014 – PRIMA vs Il-Kummissjoni
   (Kawża T-722/14)
   (2014/C 462/40)
   Lingwa tal-kawża: il-Bulgaru
   
      Partijiet
   
   
      Rikorrenti:“PRIMA – Produzentska, reklamna, informazionna i mediyna agenziya” AD (Sofija, il-Bulgarija) (rappreżentant: Yavor Sergeev Ruskov, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni tal-Kummissjoni Ewropea tat-12 ta’ Awwissu 2014 li permezz tagħha ġiet miċħuda l-offera tar-rikorrenti fil-kuntest tal-proċedura ta’ sejħa għal offerti pubblika PO/2013-13/SOF dwar il-provvista ta’ appoġġ lir-Rappreżentanza tal-Kummissjoni Ewropea fil-Bulgarija fir-rigward tal-organizzazzjoni ta’ avvenimenti pubbliċi;
            
         
               —
            
            
               tannulla d-deċiżjoni tal-Kummissjoni Ewropea tat-12 ta’ Awwissu 2014 li permezz tagħha l-eżekuzzjoni tal-kuntratt ġiet attribwita lil parteċipant ieħor fil-proċedura, kif ukoll kull deċiżjoni sussegwenti li tikkonċerna l-konklużjoni ta’ kuntratt għat-twettiq tal-offerta, inkluża d-deċiżjoni tal-Kummissjoni Ewropea tat-12 ta’ Settembru 2014;
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               1.
            
            
               L-ewwel motiv, ibbażat fuq ksur tal-obbligu ta’ informazzjoni
               
                           —
                        
                        
                           L-awtorità kontraenti kkomunikat l-informazzjoni mitluba minn PRIMA fir-rigward tal-karatteristiċi tal-offerta magħżula, iżda ma pprovdietx informazzjoni dwar il-vantaġġi relattivi ta’ din l-offerta.
                        
                     
         
               2.
            
            
               It-tieni motiv, ibbażat fuq applikazzjoni żbaljata tal-kriterji ta’ attribuzzjoni
               
                           —
                        
                        
                           Il-kriterji ta’ attribuzzjoni stabbiliti mill-awtorità kontraenti ma ġewx applikati b’mod oġġettiv u korrett, u għalhekk in-noti mogħtija fl-applikazzjoni ta’ dawn il-kriterji ma humiex rilevanti; minn dan isegwi li ma kinitx ġiet żgurata l-ugwaljanza bejn l-offerenti kollha f’termini ta’ aċċess u ta’ trattament.
                        
                     
         
               3.
            
            
               It-tielet motiv, ibbażat fuq ksur tal-prinċipji li jirregolaw il-kuntratti pubbliċi
               
                           —
                        
                        
                           Id-deċiżjoni li tattribwixxi l-kuntratt ittieħdet wara d-data tad-deċiżjoni inizjali li permezz tagħha ġiet miċħuda l-offerta ta’ PRIMA.
                        
                     
                           —
                        
                        
                           L-awtorità kontraenti ma informatx lil PRIMA b’din id-deċiżjoni, fatt dan li jikkostitwixxi ksur tal-prinċipji ta’ trasparenza u ta’ ugwaljanza bejn il-parteċipanti fil-proċedura.
                        
                     
                           —
                        
                        
                           Il-fatt li ma ġietx ikkomunikata informazzjoni dwar l-imsemmija deċiżjoni llimita b’mod kunsiderevoli d-drittijiet ta’ difiża ta’ PRIMA.